**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.08.2022, ora 08:00 – 30.08.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 30.08.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 29.08.2022, la ora 11:00, **Atenţionarea Hidrologică nr. 56,** valabilă în intervalul *29.08.2022 ora 12:00 – 30.08.2022, ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Lӑpuş, Someşul Mic, Crişul Repede, Crişul Negru, Crişul Alb, Arieş, Nera, Cerna, Dunăre – afluenţii mici aferenţi sectorului amonte S.H. Orşova,* cu posibile depăşiri ale **COTELOR DE ATENŢIE,** astfel:

**- COD GALBEN:** „*În intervalul 29.08.2022 ora 12:00 – 30.08.2022 ora 24:00 pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lӑpuş - bazin superior şi afluenţi bazin mijlociu şi inferior (judeţul Maramureş), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin superior şi afluenţi bazin mijlociu şi inferior (judeţele: Bihor şi Arad), Crişul Alb – bazin superior şi afluenţi bazin mijlociu şi inferior (judeţele: Hunedoara şi Arad), Arieş – bazin superior şi afluenţi bazin mijlociu şi inferior (judeţele: Alba şi Cluj), Nera – bazin superior şi afluenţi bazin mijlociu şi inferior (judeţul Caraş Severin), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Dunăre – afluenţii mici aferenţi sectorului amonte S.H. Orşova (judeţele: Mehedinţi şi Caraş – Severin).”*

Această **Atenţionare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, BIHOR, CARAŞ-SEVERIN, CLUJ, GORJ, HUNEDOARA, MARAMUREŞ şi MEHEDINŢI (9 prefecturi) - COD GALBEN.*

**RÂURI**

**Debitele au fost în** **creștere,** ca urmare a precipitațiilor căzute în interval și propagării pe râurile din bazinele hidrografice: Tur, Lăpuș, Someșul Mic și bazinele superioare ale Crasnei, Barcăului și Crișurilor.

Pe celelalte râuri debitele au fost relativ staționare.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mici (sub 30% din mediile multianuale lunare) pe râurile din bazinele hidrografice: Tur, Lăpuş, Barcău, Bârzava, Caraş, Cerna, Tazlău, Bârlad, Jijia, în bazinul superior şi mijlociu al Timişului, pe cursul superior al Moldovei și pe râurile din bazinele Bârladului și Jijiei.

În interval au fost emise **patru AVERTIZĂRI HIDROLOGICE** pentru fenomene imediate și **zece ATENȚIONĂRI HIDROLOGICE** pentru fenomene imediate.

Este în vigoare **Atenționarea Hidrologică Nr. 56** din 29.08.2022.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere,** ca urmare a precipitațiilor căzute în interval, a celor prognozate și propagării pe râurile din bazinele hidrografice: Vişeu, Iza, Tur, Lăpuș, Someşul Mic, Crasna, Barcău, Crișuri, Bega, Timiș, Bârzava, Moravița, Caraș, Nera și Cerna.

Pe celelalte râuri debitele vor fi relativ staționare.

Sunt posibile scurgeri importante pe versanți, torenți, pâraie, cu formarea de viituri rapide pe unele râuri mici, posibile efecte de inundații locale şi depăşiri ale **COTELOR DE ATENȚIE**, precum şi creşteri de niveluri şi debite pe unele râuri din Maramureş, Crişana şi Banat.

Se menține în vigoare **Atenționarea Hidrologică Nr.** **56** din 29.08.2022, până la ora 12:00.

**DUNĂRE**

**Debitul la intrarea în țară (secțiunea Baziaș) în intervalul 29.08.2022 – 30.08.2022 a fost staționar, având valoarea de 2500 m3/s**, sub media multianuală a lunii august (4300 m3/s).

În aval de Porţile de Fier debitele au fost în creștere.

**Debitul la intrarea în țară (secțiunea Baziaș) va fi în scădere (2400 m3/s).**

În aval de Porțile de Fier debitele vor fi în scădere la Gruia și în creştere pe sectorul Calafat – Tulcea.

**2.** **Situaţia meteorologică în intervalul 29.08.2022, ora 09:00 –30.08.2022, ora 06:00**

**Administraţia Naţională de Meteorologie** (A.N.M.) a emis la data de 29.08.2022, la ora 10:00, **Atenţionarea Meteorologică nr. 108**, conform căreia:

**MESAJ 1**

**- COD GALBEN:** „*Luni (29 august) și marți (30 august) valul de căldură va persista în regiunile sudice și estice. Local va fi caniculă, disconfortul termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa în general între 32 și 37 de grade. Notă: în regiunile sud-estice disconfortul termic se va menține ridicat și pe parcursul zilei de miercuri, 31 august.”*

**MESAJ 2**

**- COD GALBEN:** „*În intervalul 29 august, ora 12:00 – 30 august, ora 10:00, vor fi perioade cu instabilitate atmosferică accentuată în Banat, Crișana, Maramureș, vestul Olteniei, în cea mai mare parte a Transilvaniei, nord-vestul Moldovei, în Carpații Occidentali, în nordul Carpaților Orientali și local în Carpații Meridionali. Vor fi averse torențiale, descărcări electrice, intensificări ale vântului și pe alocuri vijelii și grindină. În intervale scurte de timp cantitățile de apă vor depăși 25...40 l/mp. Notă: gradul de instabilitate atmosferică se va menține accentuat pe tot parcursul săptămânii.”*

Această **Atenţionare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ARGEŞ, BACĂU, BRĂILA, BUZĂU, CĂLARAŞI, CONSTANŢA, DÂMBOVIŢA, DOLJ, GALAŢI, GIURGIU, IALOMIŢA, IAŞI, ILFOV, OLT, PRAHOVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI (21 prefecturi) – COD GALBEN (MESAJ 1);*

- către prefecturile județelor: *ALBA, ARAD, ARGEŞ, BIHOR, BISTRIŢA-NĂSĂUD, CARAŞ-SEVERIN, CLUJ, DOLJ, GORJ, HUNEDOARA, MARAMUREŞ, MEHEDINŢI, MUREŞ, SĂLAJ, SATU MARE, SIBIU, SUCEAVA, TIMIŞ şi VÂLCEA (19 prefecturi) – COD GALBEN (MESAJ 2).*

**ÎN ŢARĂ**

Vremea a fost caniculară local în sudul și estul țării, unde disconfortul termic a fost accentuat, în timp ce în restul zonelor valorile termice diurne, în scădere față de ziua precedentă, s-au situat în jurul celor normale pentru sfârșit de august. Indicele temperatură-umezeală (ITU) a atins sau a depăşit uşor pragul critic de 80 de unități pe arii relativ extinse în Muntenia și Dobrogea, local în Oltenia și Moldova și izolat în Transilvania. Cerul a fost variabil, cu înnorări temporar accentuate în vestul, centrul, nordul și nord-estul teritoriului, precum și în zona montană, unde local s-au semnalat averse, descărcări electrice și intensificări de scurtă durată ale vântului. Cantitățile de apă au fost însemnate, acestea depășind pe arii restrânse 25...40 l/mp, și izolat 80 l/mp (în județul Sălaj). Pe raza județului Mureș, la stația meteorologică Târnăveni a fost consemnată vijelie (vitezele vântului la rafală atingând până la 97 km/h) dar și căderi de grindină. Înnorări, averse și descărcări electrice s-au semnalat izolat, în cursul după-amiezei în Muntenia și Dobrogea, iar spre sfârșitul intervalului în sudul Olteniei. Temperaturile maxime s-au încadrat între 26 de grade la Huedin, Cluj Napoca și Petroșani şi 38 de grade la Hârșova, iar la ora 06.00 se înregistrau valori termice cuprinse între 12 grade la Miercurea Ciuc și 25 de grade la Sulina.

***Observaţie:*** *de ieri dimineață, de la ora 6.00, au fost în vigoare 38 de mesaje pentru fenomene meteorologice periculoase imediate:*

*- 2 avertizări cod roșu emise de SRPV Cluj;*

*- 24 de avertizări cod portocaliu 8 emise de SRPV Cluj, 6 emise de SRPV Timișoara, 5 emise de SRPV Sibiu, 3 de SRPV Bacău și câte 1 de SRPV Craiova și SRPV Constanța;*

*- 12 atenționări cod galben 4 emise de SRPV Timișoara, câte 2 emise de SRPV Sibiu și SRPV Bacău, 2 emise de SRPV Craiova și câte 1 emisă de SRPV Constanța și CNPM București pentru Muntenia.*

**LA BUCUREŞTI**

Vremea a fost caniculară, disconfortul termic ridicat, iar indicele temperatură-umezeală (ITU) a atins și depăşit pragul critic de 80 de unități. Cerul a fost variabil, mai mult senin noaptea și dimineața, iar vântul a suflat slab până la moderat. Temperatura maximă a fost de 36 de grade la Afumați și Băneasa și 37 de grade la Filaret, iar la ora 06.00, se înregistrau 20 de grade la Băneasa și Afumați și 21 de grade la Filaret.

**3. Prognoza meteorologică în intervalul 30.08.2022, ora 09:00 –31.08.2022, ora 09:00**

**ÎN ŢARĂ**

Valul de căldură va persista în Muntenia, Dobrogea, în jumătatea de sud a Moldovei și local în sudul Olteniei, unde indicele temperatură-umezeală (ITU) va depăși pragul critic de 80 de unități, iar disconfortul termic va fi ridicat. Instabilitatea atmosferică va fi temporar accentuată în sud-vestul, centrul, nordul și nord-estul ţării, unde vor fi înnorări, averse ce vor avea şi caracter torenţial, descărcări electrice și intensificări ale vântului. În intervale scurte de timp sau prin acumulare, local se vor înregistra cantități de apă însemnate (pe arii restrânse peste 30...40 l/mp) şi izolat vor fi căderi de grindină. În nord-vestul teritoriului astfel de fenomene se vor semnala pe arii mai restrânse, iar în sud-est cerul se va menține variabil, iar probabilitatea pentru ploi de scurtă durată va fi redusă. Temperaturile maxime se vor încadra între 23 de grade în depresiunile intramontane și 37 de grade în sud-estul Munteniei și în vestul Dobrogei, iar cele minime vor fi cuprinse în general între 13 și 22 de grade. Dimineața, dar mai ales noaptea, cu totul izolat se va semnala ceață.

**LA BUCUREŞTI**

Valul de căldură va persista, disconfortul termic va fi ridicat, iar indicele temperatură umezeală (ITU) va depăși pragul critic de 80 de unități. Temperatura maximă va fi de 35...36 de grade, iar cea minimă de 17...20 de grade. Cerul va fi variabil, cu unele înnorări spre seară și la începutul nopţii când vor fi posibile descărcări electrice, intensificări ale vântului și ploi de scurtă durată.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta a III-a pentru: Sârme și Cabluri SA, ANIF SH Hârșova, ANIF - Am. Topalu, ANIF - SH Seimeni, CN ACN SA Agigea, RAJA SA Constanța, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov-Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I, SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primăria Pardina, SC Anglo Rom (irigații Stipoc-Chilia Veche), SC Delta Rom Agriculture SRL (irigații Tatanir-Chilia Veche), SC Aquaprest Chilia Veche, SC Jip Est, SC Eldorado SRL, SC Selpop Fish, SC Piscicola Sofia&Gabriel EU, SC Gelmin (jud. Tulcea).

***Administraţia Bazinală de Apă Ialomiţa-Buzău***

Pentru sector 4, secţiunea Brăila, se menţine treapta III de restricţii pentru folosința irigații. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare pentru folosințele irigații, piscicultură, agrozootehnie și populație. Pentru sectorul 6.1 Chiciu-Vadu Oii, Dunăre și Brațul Borcea, secțiunea Călărași și secțiunea Fetești, se menține treapta III de restricții instituită pentru folosințele irigații, industrie.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea temporară a debitelor cu 50% la sursa r. Miletin – ac.Halceni corespunzător volumului aferent treptei a III-a de restricţii;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă - treapta I, începând cu data de 12.08.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Judeţul Galaţi

Se menţine aplicarea Planului de restricţii în alimentarea cu apă - treapta III pentru:

- C.J. Galaţi - Serviciul Public Judeţean de Administrare a dom. public şi privat-Balta Zatun;

- Şantierul Naval DAMEN S.A. Galaţi;

- A.N.I.F. – Filiala Teritorială de Îmbunătăţiri Funciare Galaţi - S.P.A. Dunăre;

- LIBERTY GALAŢI S.A;

- P.F. Ciomaga Viorel – piscicultură.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 26.08.2022-28.08.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-2, B-3, B-4, B-5, B-9, B-11, B-12, B-27, B-28, B-30, TL-1, CL-3, IS-2, IS-4, IS-5** (în data de 26.08.2022); **B-1,** **B-2, B-3, B-4, B-5, B-6, B-7, B-8, B-9, B-10, B-11, B-12, B-13, B-14, B-24, B-26, B-27, B-28, B-29, B-30, TL-1, CT-7, BV-6, CL-3, TR-3, TR-5, IS-2** (în data de 27.08.2022); **B-1,** **B-2, B-3, B-4, B-5, B-6, B-7, B-9, B-10, B-11, B-12, B-13, B-14, B-24, B-26, B-27, B-28, B-30, BR-2, CL-3, TR-3, TR-5** (în data de 28.08.2022). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului Timiş*** informează despre producerea, la data de 26.08.2022, la ora 10:00, unei poluări accidentale a aerului cu o cantitate de aproximativ 2000 mc de gaze, în zona localităţii Lovrin, judeţul Timiş, din cauza unei avarii la colectorul de distribuţie gaze LTS Calacea – Sânnicolau Mare, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unei şarniere.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 26.08.2022-29.08.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE**